बैक्टीरिया बंद कर देते हैं पसीना निकलने का रास्ता, मुल्तानी मिट्‌टी, नीम और खीरे से राहत
घमौरी आम तौर पर गर्मी और उमस भरे मौसम की वजह से होती है। पसीने की ग्रंथियों में रुकावट आती है तो घमौरियां हो जाती हैं। ये रुकावट पैदा करता है त्वचा में मौजूद स्टेफिलोकोकस एपिडरमाइटिस नामक बैक्टीरिया, जो पसीने की नमी की वजह से
घमौरी आम तौर पर गर्मी और उमस भरे मौसम की वजह से होती है। पसीने की ग्रंथियों में रुकावट आती है तो घमौरियां हो जाती हैं। ये रुकावट पैदा करता है त्वचा में मौजूद स्टेफिलोकोकस एपिडरमाइटिस नामक बैक्टीरिया, जो पसीने की नमी की वजह से स्किन में अपनी जड़ें जमा लेता है। ये बैक्टीरिया त्वचा के रोम छिद्र को बंद कर देते हैं, जिस वजह से पसीना शरीर से बाहर नहीं निकल पाता। इससे त्वचा पर दाने उभर आते हैं, जो घमौरियां कहलाती हैं।
गर्मी का मौसम हर किसी को परेशान कर देता है। इस मौसम में बच्चे, बड़े और बूढ़ों सभी को घमौरी की समस्या होती है जो बिल्कुल आम है। गर्मी में घमौरी का इलाज, घमौरी हटाने के तरीके और घमौरियों से बचने के उपाय के बारे में बताएंगे मेरठ मेडिकल कॉलेज के डर्मेटोलॉजिस्ट डॉ. अमरजीत सिंह। उनसे ये भी जानेंगे कि आखिर घमौरियां क्या हैं और ये होती ही क्यों हैं।
पसीने की ग्रंथियों में रुकावट की वजह से होती हैं घमौरियां
घमौरी एक प्रकार की त्वचा संबंधी समस्या है, जो गर्मी के मौसम में होती है। इसमें त्वचा पर लाल छोटे-छोटे दाने हो जाते हैं। ये दाने आमतौर पर गर्दन, छाती के ऊपरी भाग, कमर,के नीचे और कोहनी के बीच में होते हैं। इसका कारण पसीने की ग्रंथियों में रुकावट को माना जाता है। इसे डॉक्टरी भाषा में मिलियारिया या एक्रीन मिलियारिया के नाम से जाना जाता है। इसके अलावा इसे स्वेट रैश, हीट रैश, प्रिक्ली हीट नाम से भी जाना जाता है।
घमौरियां होने की वजह कुछ और भी हैं-
घमौरी हटाने का तरीका जानने से पहले उसके लक्षणों के बारे में जानना जरूरी है।
घमौरियों के लक्षण
खबर में आगे बढ़ने से पहले इस पोल में अपनी राय दें
घमौरियों से निपटने के लिए घरेलू उपाय
आइए जानते हैं कि घरेलू नुस्खों की मदद से घमौरियों का इलाज कैसे किया जा सकता है:
मुल्तानी मिट्टी- मुल्तानी मिट्टी का उपयोग हीट रैश के लिए भी किया जाता है। मुल्तानी मिट्टी में एंटीमाइक्रोबियल गुण मौजूद होते हैं जो फंगल, बैक्टीरिया, वायरस व परजीवियों को पनपने से रोकने में मदद करते हैं।
एक कटोरे में मुल्तानी मिट्टी और पानी को अच्छे से मिला लें। फिर इस मिश्रण को प्रभावित हिस्से पर अच्छे से लगाएं। 15 मिनट बाद ठंडे पानी से धो लें। हफ्ते में चार दिन इस उपाय को अपना सकते हैं।
चंदन पाउडर- चंदन में मौजूद एंटी माइक्रोबियल गुण घमौरी का कारण बनने वाले बैक्टीरिया से लड़ने में मदद करता है। इसके अलावा, चंदन के पाउडर में ठंडक का प्रभाव होता है जो त्वचा को जलन, खुजली से राहत दिलाने में सहायक होता है।
एक कटोरी में चंदन पाउडर में गुलाब जल मिला लें। फिर इसे लेप को प्रभावित हिस्से पर लगाएं। 10 से 15 मिनट बाद ठंडे पानी से धो लें। सप्ताह में दो से तीन दिन इसका इस्तेमाल कर सकते हैं।
दही- दही में भी एंटीबैक्टीरियल यानी बैक्टीरिया को खत्म करने वाले गुण मौजूद होते है। घमौरियों की मूल वजह वाले बैक्टीरिया से लड़ने के लिए दही फायदेमंद है।
एक कटोरी में दही लें। इसके बाद प्रभावित हिस्से पर लगाएं। करीब 15 से 20 मिनट बाद इसे पानी से धो लें। रोजाना दिन में एक बार इसका इस्तेमाल कर सकते हैं।
बेकिंग सोडा- बेकिंग सोडा में एंटीबैक्टीरियल गुण पाए जाते हैं, जो बैक्टीरिया को पनपने से रोकता है। ये एंटीबैक्टीरियल गुण घमौरियों को दूर करने में सहायक हो सकते हैं।
बेकिंग सोडा और पानी को मिला लें। इस मिश्रण में साफ कपड़ा डुबोएं और निचोड़कर प्रभावित हिस्से पर लगाएं। इसके बाद 10 मिनट तक उसे ऐसे ही छोड़ दें। फिर ठंडे पानी से धो लें। हफ्ते में तीन दिन इसका उपयोग किया जा सकता है।
एलोवेरा- जेल से हल्के हाथों से मसाज करने से घमौरियों से राहत मिलती है। एलोवेरा में एंटी बैक्टीरियल गुण मौजूद होते हैं, जो बैक्टीरिया से लड़ने में मदद करते हैं। एलोवेरा बैक्टीरिया को खत्म कर घमौरी की समस्या से निजात दिला सकता है। इसके अलावा, एलोवेरा जेल में ठंडक प्रभाव और मॉइस्चराइजिंग गुण भी मौजूद होते हैं । जो त्वचा पर होने वाली जलन को शांत करने में मदद करता है।
एक कटोरे में एलोवेरा जेल लें फिर इसे प्रभावित हिस्से पर लगाएं। इसके बाद जेल को ऐसे ही लगा हुआ छोड़ दें। अगर चाहे तो आधे घंटे बाद ठंडे पानी से नहा लें।
आलू- आलू त्वचा में होने वाली जलन और चुभन से राहत दिलाता है। साथ ही आलू में एंटी माइक्रोबियल गुण भी मौजूद होता है । ऐसे में माना जाता है कि आलू घमौरी का कारण बनने वाले बैक्टीरिया को पनपने से रोकने में मदद करता है, जिससे घमौरी की समस्या से निजात मिल सकती है।
आलू को स्लाइस में काट लें 10 मिनट के लिए फ्रिज में रख दें।इसके बाद आलू के टुकड़े को निकालकर घमौरी वाले हिस्से पर लगाएं। इसे दिन भर में एक से दो बार इसे आजमा सकते हैं।
नीम- नीम में भी एंटी माइक्रोबियल गुण मौजूद होते हैं, जो घमौरियों से राहत दिला सकते हैं। इसके लिए नीम के पत्तों को पीसकर उसका लेप लगाने की सलाह दी जाती है।
नीम की पत्तियों को मिक्सर में पीस लें। इसके पेस्ट को प्रभावित हिस्से पर लगाएं। कुछ समय तक इसे ऐसे ही छोड़ दें। 15 मिनट बाद ठंडे पानी से धो लें। ये प्रक्रिया हफ्ते में एक से दो बार आजमा सकते हैं।
खीरा- घमौरियों का रामबाण इलाज खीरा को माना जाता है। इसमें ठंडक होती है जो कि त्वचा को शांत रखने के साथ जलन, खुजली से राहत दिलाने में सहायक है। घमौरी होने पर त्वचा पर लाल दाने, जलन व खुजली की समस्या होने लगती है। घमौरी के लक्षणों से राहत पाने में खीरा फायदेमंद है।
खीरे को पतले स्लाइस में काट लें। अब कटे हुए खीरे को कुछ देर के लिए फ्रिज में रख दें। 10 से 15 मिनट बाद इसे फ्रिज से निकालकर प्रभावित क्षेत्र पर लगाएं। ये तब तक लगाकर रखें जब तक इसकी गर्माहट न महसूस हो। दिन भर में एक से दो बार इस उपाय को आजमा सकते हैं।
आंवला- आंवले में एंटीमाइक्रोबियल यानी बैक्टीरिया को रोकने वाले गुण होते हैं। घमौरी के दौरान होने वाले संक्रमण को रोकने के लिए एंटी बैक्टीरियल की अहम भूमिका होती है ।
आंवले को दो भागों में काटकर रात भर भिगो दें। अगली सुबह उसी पानी में आंवले को मिलाएं।अब इस मिश्रण को किसी गिलास में छानें और पिएं। अगर चाहें तो इसके खट्टेपन को कम करने के लिए इसमें शहद मिला सकते हैं। इसे दिन में एक बार पी सकते हैं।
घमौरियों का इलाज
आमतौर पर घमौरी के इलाज की जरूरत नहीं होती, क्योंकि ये खुद ब खुद 24 घंटे में समाप्त हो जाती हैं। वहीं, कुछ मामलों में डॉक्टर घमौरी का इलाज करने के लिए सलाह देते हैं। मिलियारिया यानी घमौरी से राहत पाने के लिए इंफ्लेमेशन संबंधित क्रीम लगाने की सलाह दी जा सकती है। घमौरी के इलाज में संक्रमण को खत्म करने के लिए एंटीबायोटिक दवाइयां भी दी जाती हैं।
घमौरियों से बचने के उपाय 
डिस्क्लेमर -इस आर्टिकल में घमौरी हटाने के तरीके और उनके घरेलू इलाज के बारे में बताया गया है। अगर घमौरियों की समस्या अधिक गंभीर है तो ऐसे में बेहतर होगा कि बिना देर किए डॉक्टर से संपर्क करें। 